इंडियन मुजाहिदीन के दो सदस्य गिरफ्तार  
महाराष्ट्र एटीएस ने इंडियन मुजाहिदीन के दो सदस्यों को पकड़ने का दावा किया है। इनके नाम हैं अब्दुल मोबिन उर्फ इरफ़ान और राजा।
महाराष्ट्र एटीएस ने इंडियन मुजाहिदीन के दो सदस्यों को पकड़ने का दावा किया है। इनके नाम हैं अब्दुल मोबिन उर्फ इरफ़ान और राजा। 2008 के अहमदाबाद धमाके के बाद से ही इनकी तलाश थी। एटीएस के मुताबिक दोनों ने मामले में एक और गिरफ्तार आरोपी अफजल उस्मानी के कहने पर नवी मुंबई से चार कारें चुराई थीं।  इंडियन मुजाहिदीन के सरगना रियाज़ भटकल के करीबी रहे उस्मानी ने इरफान को ये ऑर्डर जेल में दिया था। इन कारों का अहमदाबाद और सूरत में धमाकों के लिए इस्तेमाल हुआ। सूरत में धमाका नहीं हुआ जबकि अहमदाबाद के धमाके में 56 लोग मारे गए। देश में 2005 से हुए ज्यादातर धमाकों की ज़िम्मेदारी इंडियन मुजाहिदीन ने ली है।